Správa zo zahraničnej pracovnej cesty č. 36 a 39/2013

1.  Účastník ZPC:
Mgr. Július KRAVJAR, CVTI SR, Lamačská cesta 8/A, 811 04 Bratislava, odborný pracovník; angličtina, nemčina, ruština, poľština
Mgr. Juraj NOGE, CVTI SR, Lamačská cesta 8/A, 811 04 Bratislava, vedúci odboru; angličtina, ruština

2.  Zahraničná pracovná cesta:

Miesto:  Mendelova univerzita, Brno, ČR
Termín a trvanie: 12. – 13. Jún 2013
Organizátor: Mendelova univerzita, Brno, ČR 
Účel cesty : aktívna účasť s príspevkom na medzinárodnej konferencii „Plagiarism across Europe and beyond“
ÚČASTNÍCI, KTORÝM SA ÚČASŤ HRADÍ 100% Z PROJEKTU NITT:
- Mgr. Július KRAVJAR - odborný pracovník projektu NITT – akt. 2.1
- Mgr. Juraj NOGE - odborný pracovník projektu NITT – akt. 2.1

3.  Rámcový program pobytu:

12. 6. 2013          	06.30 hod. 			odchod z Bratislavy
                              	08.30 hod. 	                      	príchod do Brna
	      		09.00 – 16.30 hod.		odborný program
13. 6. 2013                     09.00 –12.30 hod.		odborný program
			13.30 – 20.00 hod.		sprievodný program
			20.00 hod.			odchod z Brna
			22.00 hod.			príchod do Bratislavy

4.  Stručný program:

O podujatí:
Konferencia International Conference Plagiarism across Europe and Beyond
sa konala v rámci projektu IPPHEAE (Impact of Policies for Plagiarism in Higher Education Across Europe), ktorý bol založený Európskou úniou. Spoločným cieľom prednášok, prezentácií, workshopov i posterov bola prevencia, detekcia, best practises v oblasti plagiátorstva najmä na vysokých školách.
Program konferencie bol prispôsobený tomuto cieľu: http://ippheae.pefka.mendelu.cz/?sec=cp

Prezentácia pracovníkov CVTI SR:
Prezentácia pracovníkov CVTI SR v angličtine bola na tému plagiátorstva v SR - Strategies and responses to plagiarism in Slovakia. Kvôli svojej jedinečnosti - národný antiplagiátorský systém, zastrešený aj legislatívne a už 4 roky fungujúci – sa stretla s veľmi priaznivými ohlasmi.  
Na konferencii odznelo mnoho rôznorodých, zaujímavých, kvalitných aj inšpiratívnych príspevkov od prednášateľov z celého sveta (napr. Austrália, Nemecko, Nigéria, Brazília, Spojené arabské emiráty, Fínsko, Česko, ...)
Najpálčivejšie témy plagiátorstva boli diskutované na tématických workshopoch.
Kompletné informácie o konferencii sa nachádzajú na : http://ippheae.pefka.mendelu.cz/

5.   Odporúčané závery a význam účasti

Konferencia bola určená predovšetkým pre odborných pracovníkov vysokých škôl, vedeckých a výskumných pracovníkov v oblasti plagiátorstva , špecialistov v oblasti informačno-komunikačných technológií, pracovníkov verejnej správy, študentov a všetkých záujemcov o uvedenú problematiku.
Konferencie sa zúčastnilo okolo 70 účastníkov z rôznych krajín sveta, s ktorými sme mohli prediskutovať otázky plagiátorstva z rôznych pohľadov a vymeniť si vzájomne nadobudnuté skúsenosti. Zvlášť podnetnými boli separátne rokovania s tvorcami českého antiplagiátorského systému Theses z Masarykovej univerzity.
Rokovania boli  veľmi pozitívne ladené a rámcovo bola dohodnutá spolupráca pri ďalšom rozvoji slovenského Antiplagu s českou stranou. Konferencia ukázala, že naše smerovanie ide správnym smerom a v porovnaní s väčšinou zúčastnených sme v praktickom nasadení o hodne ďalej.

6.   Prehľad prinesenej dokumentácie a miesto jej uloženia
Dokumentáciu sme priniesli vo forme konferenčného zborníku, ktorý je uložený u účastníkov ZPC na odbore RIS. Na stránke http://ippheae.pefka.mendelu.cz/?sec=cp sú dostupné konferenčné prezentácie.
 
7. Osobitne vyhodnotený očakávaný prínos ZPC
Účasť na konferencii potvrdila,
a.	že na Slovensku máme inovatívne produkty a služby konkurencieschopné minimálne v európskom priestore,
b.	že je potrebné konferencie, semináre, kongresy  vyhľadávať a zúčastňovať sa na nich, lebo sú zdrojom podnetov pre ďalší rozvoj ANTIPLAGu, pomáhajú získavať užitočné kontakty a získavať skúsenosti z vystupovania na medzinárodných fórach pred odborníkmi,
c.	že aj táto nepriama propagácia slovenských projektov je potrebná, zvyšuje sa kredit vzdelávacieho systému SR i samotnej SR na medzinárodnej scéne.

Rozhovory so spracovateľmi Theses.cz z Masarykovej univerzity (MU)
Rozhovory potvrdili, že z českej strany je záujem o prepojenie Theses a ANTIPLAGu. Najväčší problém vidia v tom, že o tom, aby sa údaje uložené v Theses.cz dali prepojiť s ANTIPLAGom, by musela súhlasiť každá VŠ, ktorá je užívateľom Theses.cz.
Potrebné je dohodnúť čo najskôr oficiálne stretnutie s MU a prerokovať a koordinovať ďalší postup. 

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. 
Súhlasím so zverejnením správy na internete: áno

Dátum: 25. 6. 2013
Správu vypracoval:	Mgr. Juraj Noge a Mgr. Július Kravjar     .................................................
   
Dátum: 25. 6. 2013
Správu schválil:	prof. Ján Turňa                                   ...............................................